EARTH โตต่อเนื่อง
ปัจจุบันผู้ประกอบการในหลายอุตสาหกรรมมีความต้องการที่จะลดต้นทุนทางการผลิตลง ซึ่งถ่านหินกลายเป็นทางเลือกที่น่าสนใจ ทำให้ผู้ประกอบการอย่าง EARTH ที่เน้นจัดจำหน่ายถ่านหินให้กับผู้บริโภคถ่านหินรายใหญ่ในภูมิภาคทั้งประเทศจีน อินเดีย และเกาหลีใต้ ซึ่งถือเป็นรายได้หลักที่ทำให้บริษัทเติบโตได้อย่างมีเสถียรภาพ
1 ส.ค. 2558

ปัจจุบันผู้ประกอบการในหลายอุตสาหกรรมมีความต้องการที่จะลดต้นทุนทางการผลิตลง ซึ่งถ่านหินกลายเป็นทางเลือกที่น่าสนใจ ทำให้ผู้ประกอบการอย่าง บริษัท เอ็นเนอร์ยี่ เอิร์ธ จำกัด (มหาชน) หรือ EARTH ที่เน้นจัดจำหน่ายถ่านหินให้กับผู้บริโภคถ่านหินรายใหญ่ในภูมิภาคทั้งประเทศจีน อินเดีย และเกาหลีใต้ ซึ่งถือเป็นรายได้หลักที่ทำให้ EARTH เติบโตได้อย่างมีเสถียรภาพ
ทั้งนี้ ในครึ่งปีหลังยังคงเดินหน้าผลักดันให้ธุรกิจมีการเติบโตที่แข็งแกร่ง โดยยังเน้นตลาดหลักที่มีความต้องการใช้ถ่านหินอย่างประเทศจีน อินเดีย และเก้าหลีใต้ต่อไปเรื่อยๆ เนื่องจากลูกค้ากลุ่มนี้ยังคงมีคำสั่งซื้อเข้ามาอย่างต่อเนื่อง และบริษัทยังมีขีดความสามารถในการจัดส่งถ่านหินได้ตามคำสั่งซื้อจากลูกค้า    
ครึ่งปีหลังแนวโน้มผลการดำเนินงานของบริษัทจะมีการเติบโตได้ต่อเนื่องจากครึ่งปีแรก หลังจากทิศทางธุรกิจพลังงานถ่านหินยังคงได้รับออเดอร์งานเข้ามาหนาแน่นโดยสัดส่วนจากต่างประเทศอยู่ที่ประมาณ 70% ขณะที่สัดส่วนอีกประมาณ 30% รองรับต่อการขายในประเทศไทย
นอกจากนี้ ผู้บริหารระบุว่า บริษัท Guangdong Energy Earth Co.,ltd ซึ่งเป็นบริษัทในเครือ (Earth ถือหุ้น 100%) ที่ดำเนินกิจการในประเทศจีน จะเป็นตลาดใหม่ที่สามารถสร้างมูลค่าเพิ่มในอนาคตได้อีกมหาศาล โดยการขยายตลาดในครั้งนี้ได้รับการสนับสนุนจากสถาบันการเงินยักษ์ใหญ่ภายในประเทศ
อีกทั้ง ยังคงเป้าปริมาณการจัดจำหน่ายถ่านหินปีนี้ไว้ที่ 10 ล้านตัน หลังจากที่มีคำสั่งซื้อจากลูกค้าทั้งในประเทศและต่างประเทศเข้ามาอย่างต่อเนื่อง และเชื่อว่าจะสามารถรักษา Gross Margin ให้อยู่ในระดับใกล้เคียงปีก่อนที่ประมาณ 15-20%
ขณะที่ผลการดำเนินงานไตรมาส 1 สิ้นสุดวันที่ 31 มีนาคม 2558 บริษัทมีรายได้จากการขายขยับขึ้นมาอยู่ที่ 3,540.87 ล้านบาท จากงวดเดียวกันของปีก่อน 2,648.71 ล้านบาท เนื่องจากบริษัทสามารถเพิ่มยอดขายไปยังต่างประเทศและมีการขยายตลาดต่างประเทศจึงทำให้ปริมาณการขายเพิ่มขึ้น ส่งผลให้บริษัทมีกำไรขยับขึ้นมาอยู่ที่ 272.33 ล้านบาท หรือ 0.09 บาทต่อหุ้น จากงวดเดียวกันของปีก่อน 213.29 ล้านบาท หรือ 0.07 บาทต่อหุ้น
เมื่อวิเคราะห์ฐานะทางการเงินเพื่อเป็นตัวแปรตัดสินใจในการลงทุนก็พบว่า ฐานะทางการเงินยังคงดูดี  เนื่องจากบริษัทมีสินทรัพย์หมุนเวียน 13,149.95 ล้านบาท เมื่อนำมาเทียบกับหนี้สินหมุนเวียน 11,641.32 ล้านบาท ได้ค่า CURRENT RATIO อยู่ที่ระดับ 1.13 เท่า แสดงว่า สภาพคล่องทางการเงินของบริษัทยังดูดี
ส่วนปัญหาหนี้สินของบริษัทไม่มีอะไรน่าเป็นห่วง เพราะบริษัทมีหนี้สินรวม 12,692.86 ล้านบาท เมื่อนำมาเทียบกับส่วนของผู้ถือหุ้น 5,527.31 ล้านบาท ได้ค่า D/E อยู่ที่ระดับ 2.30 เท่า ถือว่า ปัญหาหนี้สินของบริษัทมากพอสมควรจึงอยากให้ผู้บริหารแก้ไขเรื่องนี้เร็วๆ แต่ข้อดีที่บริษัทยังทำกำไรได้อยู่
EARTH ยังมีความชัดเจนในการทำกำไร นักลงทุนไม่ควรมองข้าม!!
…
 
ผู้ถือหุ้นรายใหญ่
1.นายขจรพงศ์ คำดี 372,148,202 หุ้น 12.52%
2.นายพิบูล พิหเคนทร์ 250,338,202 หุ้น 8.42%
3.นายพิสุทธิ์ พิหเคนทร์ 237,619,099 หุ้น 8.00%
4.นายพิรุฬห์ พิหเคนทร์ 230,038,202 หุ้น 7.74%
5.นายพิพรรธ พิหเคนทร์ 211,438,202 หุ้น 7.12%
 
รายชื่อกรรมการ
1.นายพิสุทธิ์ พิหเคนทร์ ประธานกรรมการ
2.นายพิสุทธิ์ พิหเคนทร์ ประธานกรรมการบริหาร
3.นายขจรพงศ์ คำดี กรรมการผู้จัดการ
4.นายขจรพงศ์ คำดี กรรมการ
5.นายพิรุฬห์ พิหเคนทร์ กรรมการ